# 【蔣知識增值#FollowMe】

# 第二集︰設計無限Fun

畫面見位於「ERB增值路」的「增值無限便利店」，日夜營業。

螢幕蓋字：

增值無限便利店

第二話︰設計無限Fun

畫面見ERB Facebook及Instagram（IG）代言人蔣知識（Captain K）拿著咖啡杯步入便利店收銀台，喝了一口咖啡。

螢幕蓋字：

「增值無限便利店」店員a.k.a.無咖啡不歡「港男」蔣知識

蔣知識︰趁冇客人，chill吓先。

畫面見蔣知識幻想自己坐在舒適的梳化上，一邊觀賞海景，一邊享受咖啡，悠閒寫意。

突然，便利店貨品從貨架跌落的聲音令蔣知識的幻想被打斷，他回到現實，見到貨架上的貨品散落一地。

蔣知識拾起掉落的貨品，嘆口氣說︰俾我抖一陣先得唔得呀。

螢幕蓋字：

點解咁亂㗎？

蔣知識︰唉！睇嚟唔請佢出馬都唔得啦！

螢幕蓋字：

增值無限團隊出馬！

蔣知識拿起掃描器掃瞄ERB導師「譚國威Felix Sir」的卡片，導師立即出現於便利店。

畫面見導師站在貨架前，看到周圍環境後驚訝地說︰嘩！乜搞到成個垃圾崗咁呀？

螢幕蓋字：

ERB「TTA創意工業（室內設計）基礎證書」課程導師譚國威Felix Sir

蔣知識︰呀…係咁嘅…

螢幕蓋字：

（蔣知識心想）點兜好呢…

蔣知識繼續解釋︰本住「以客為先」嘅精神，我想喺舖頭整coffee corner俾自己…呀…唔係，係俾客人入嚟嘆杯咖啡chill吓。

螢幕蓋字：

（譚Sir心想）真係咁諗？

蔣知識︰譚Sir，你喺室內設計方面咁有經驗，一定幫到我…啲客人嘅！

譚Sir環視四周：但係呢度地方都好似好有限…

蔣知識︰我都知有難度，所以先要你出馬！求吓你啦！

畫面出現蔣知識雙手合十做出「麻煩你」手勢的卡通圖像。

蔣知識︰幫吓手啦！

譚Sir思考了一會兒︰好啦…多個coffee corner，咁我第日都可以多個地方喺度relax吓。

畫面見譚Sir伸手從鏡頭外接過一部手提電腦。

蔣知識內心讀白︰Yes！計劃成功！

蔣知識：譚Sir，我要求就好簡單。

畫面快鏡交代蔣知識對coffee corner的一連串要求，旁邊有一塊卡通告示板。

螢幕蓋字：開放式設計、文青裝修、日系混合韓式風格

譚Sir：收到晒，交俾我啦！開得工！

螢幕蓋字：增值FollowMe！

畫面見便利店大門過鏡動畫，打開門後螢幕分成四格，分別見譚Sir在草稿紙上繪畫coffee corner初稿、譚Sir跟蔣知識討論coffee corner整體設計、譚Sir用設計軟件建造3D場景及傢具，以及coffee corner的初步設計效果。

畫面見譚Sir認真工作，蔣知識卻在旁邊打瞌睡。

譚Sir︰蔣知識，醒吓啦！

蔣知識醒了，螢幕蓋字：食得飯啦？

譚Sir︰睇吓呢個設計點？

蔣知識望著設計圖，但其實一知半解，用手拍一拍譚Sir說：OK啦！你辦事，我放心！

螢幕蓋字：

睇唔明喎…

譚Sir︰知你唔明㗎啦，等我解釋俾你聽啦！

畫面見譚Sir用紙和筆繪製平面圖。

譚Sir︰首先我根據你嘅需要，當然係make sense嗰啲啦，配合空間功能佈局同實際環境，繪製初步平面圖，再用室內設計專用嘅繪圖軟件建造3D場景同傢具。

螢幕蓋字：

繪製初步平面圖時，要結合空間功能佈局和實際環境

蔣知識︰嘩，望住呢啲咁專業嘅設計圖，我真係以為自己坐咗喺表參道嘅café呀！

螢幕蓋字：

好得呀！

表參道

譚Sir︰醒喎，完成場景之後，我哋就可以設置物料同埋燈光，再渲染出實體嘅效果圖，咁你就可以好容易想像到將來coffee corner嘅環境啦。

畫面見譚Sir用設計軟件製作coffee corner的電腦效果圖。

譚Sir︰Coffee corner會以淺木色系做主調，低飽和度嘅顏色可以帶出溫馨又chill嘅感覺。

螢幕蓋字：

低飽和度顏色帶出溫馨舒適的感覺

畫面見coffee corner左邊是沖調咖啡的位置，中間放有一張淺木色長櫈，右邊放有高身吧枱及椅子，周圍都放置了盆栽。

譚Sir︰而燈飾同其他嘅擺件，我就盡量揀咗白色同深木色嚟打造亮點，加埋啲綠色植物做裝飾，就可以營造更舒適嘅氛圍。

螢幕蓋字：

再以深木色擺件和綠色植物點綴空間

蔣知識︰勁pro呀！遲啲鋪頭實塞爆嚟打卡嘅靚女啦！今次真係辛苦晒你，嚟嚟嚟，係咁咦，唔使客氣呀！

蔣知識將一張便利店現金券塞入譚Sir的西裝口袋裡。

螢幕蓋字：

咁益我？

譚Sir打開現金券一看，原來已經過期，隨即默默打開電腦。

螢幕蓋字：

2023！？有心定無意呀…

收你朋友價啦

螢幕蓋字：

A Few Moments Later

譚Sir關上電腦，遞了一張紙給蔣知識後說︰一場老友，唔使同我客氣呀，係咁而收返啲車馬費啦。

螢幕蓋字：

咁快有回禮？

蔣知識拿起一看，發現原來是帳單，露出驚訝表情。

蔣知識︰吓！

畫面見便利店大門過鏡動畫，打開門後見蔣知識一臉倦容坐在收銀台前。

螢幕蓋字：

夜深啦…

女顧客步入便利店，驚訝地說︰嘩，朝早同夜晚都見到你嘅？使唔使咁勤力呀？

蔣知識向女顧客展示帳單後說︰唉…你睇吓張單先啦，以後星期一至日，朝早6點到夜晚12點，都會係我呀…

女顧客不禁掩著嘴偷笑。

螢幕蓋字︰

抵你啦！

螢幕蓋字︰

“My ERB” Facebook專頁

蔣知識Captain K Instagram頻道

ERB熱線：182 182

[www.erb.org](http://www.erb.org)